stanford-oval/wikipedia huggingface dataset:
สภาผู้แทนราษฎรไทย ชุดที่ 23
การเปลี่ยนแปลงจำนวนสมาชิกสภาผู้แทนราษฎร > ประธานคณะกรรมาธิการ

คณะกรรมาธิการการกฎหมาย การยุติธรรมและสิทธิมนุษยชน (ประชา ประสพดี ประธานคณะกรรมาธิการ)
คณะกรรมาธิการกิจการสภาผู้แทนราษฎร (ศักดา คงเพชร ประธานคณะกรรมาธิการ)
คณะกรรมาธิการกิจการองค์กรตามรัฐธรรมนูญ รัฐวิสาหกิจ องค์การมหาชน และกองทุน (เฉลิมชาติ การุญ ประธานคณะกรรมาธิการ)
คณะกรรมาธิการกิจการชายแดนไทย (อิทธิเดช แก้วหลวง ประธานคณะกรรมาธิการ)
คณะกรรมาธิการกิจการเด็ก เยาวชน สตรี ผู้สูงอายุและผู้พิการ (สุรเชษฐ์ มาศดิตถ์ ประธานคณะกรรมาธิการ)
คณะกรรมาธิการแก้ไขปัญหาหนี้สินแห่งชาติ (สามารถ ราชพลสิทธิ์ ประธานคณะกรรมาธิการ)
คณะกรรมาธิการการเกษตรและสหกรณ์ (ชาดา ไทยเศรษฐ์ ประธานคณะกรรมาธิการ)
คณะกรรมาธิการการคมนาคม (ปัญญา ศรีปัญญา ประธานคณะกรรมาธิการ)
คณะกรรมาธิการความมั่นคงแห่งรัฐ (เจะอามิง โตะตาหยง ประธานคณะกรรมาธิการ)
คณะกรรมาธิการการคุ้มครองผู้บริโภค (อภิชาติ สุภาแพ่ง ประธานคณะกรรมาธิการ)
คณะกรรมาธิการการเงิน การคลัง การธนาคารและสถาบันการเงิน (สุรพงษ์ โตวิจักษณ์ชัยกุล ประธานคณะกรรมาธิการ)
คณะกรรมาธิการการต่างประเทศ (ต่อพงษ์ ไชยสาส์น ประธานคณะกรรมาธิการ)
คณะกรรมาธิการการตำรวจ (สาธิต ปิตุเตชะ ประธานคณะกรรมาธิการ)
คณะกรรมาธิการติดตามการบริหารงบประมาณ (เจริญ จรรย์โกมล ประธานคณะกรรมาธิการ)
คณะกรรมาธิการการทหาร (พันตำรวจโท สมชาย เพศประเสริฐ ประธานคณะกรรมาธิการ)
คณะกรรมาธิการการท่องเที่ยวและกีฬา (นิโรธ สุนทรเลขา ประธานคณะกรรมาธิการ)
คณะกรรมาธิการการที่ดิน ทรัพยากรธรรมชาติและสิ่งแวดล้อม (วารุจ ศิริวัฒน์ ประธานคณะกรรมาธิการ)
คณะกรรมาธิการการปกครอง (ภุชงค์ รุ่งโรจน์ ประธานคณะกรรมาธิการ)
คณะกรรมาธิการการปกครองส่วนท้องถิ่น (วิรัช ร่มเย็น ประธานคณะกรรมาธิการ)
คณะกรรมาธิการการป้องกันปราบปรามการฟอกเงินและยาเสพติด (วิสุทธิ์ ไชยณรุณ ประธานคณะกรรมาธิการ)
คณะกรรมาธิการการป้องกันและบรรเทาผลกระทบจากภัยธรรมชาติและสาธารณภัย (สรวงศ์ เทียนทอง ประธานคณะกรรมาธิการ)
คณะกรรมาธิการการป้องกันและปราบปรามการทุจริตประพฤติมิชอบ (วิลาศ จันทร์พิทักษ์ ประธานคณะกรรมาธิการ)
คณะกรรมาธิการการพลังงาน (สมชัย ฉัตรพัฒนศิริ ประธานคณะกรรมาธิการ)
คณะกรรมาธิการการพัฒนาการเมือง การสื่อสารมวลชน และการมีส่วนร่วมของประชาชน (ไกรศักดิ์ ชุณหะวัณ ประธานคณะกรรมาธิการ)
คณะกรรมาธิการการพัฒนาเศรษฐกิจ (นราพัฒน์ แก้วทอง ประธานคณะกรรมาธิการ)
คณะกรรมาธิการการพาณิชย์และทรัพย์สินทางปัญญา (พฤฒิชัย วิริยะโรจน์ ประธานคณะกรรมาธิการ)
คณะกรรมาธิการการแรงงาน (ว่าที่ร้อยตรี สุเมธ ฤทธาคนี ประธานคณะกรรมาธิการ)
คณะกรรมาธิการการวิทยาศาสตร์และเทคโนโลยี (พ้อง ชีวานันท์ ประธานคณะกรรมาธิการ)
คณะกรรมาธิการการส่งเสริมราคาผลิตผลเกษตรกรรม (พรศักดิ์ เจริญประเสริฐ ประธานคณะกรรมาธิการ)
คณะกรรมาธิการการศาสนา ศิลปะและวัฒนธรรม (ทนุศักดิ์ เล็กอุทัย ประธานคณะกรรมาธิการ)
คณะกรรมาธิการการศึกษา (อภิชาต การิกาญจน์ ประธานคณะกรรมาธิการ)
คณะกรรมาธิการการสวัสดิการสังคม (สมัย เจริญช่าง ประธานคณะกรรมาธิการ)
คณะกรรมาธิการการสาธารณสุข (ประสิทธิ์ ชัยวิรัตนะ ประธานคณะกรรมาธิการ)
คณะกรรมาธิการการสื่อสารและโทรคมนาคม (คงกฤช หงษ์วิไล ประธานคณะกรรมาธิการ)
คณะกรรมาธิการการอุตสาหกรรม (สุชาติ ตันติวณิชชานนท์ ประธานคณะกรรมาธิการ)
ข้อมูลอื่น  ๆ

สมาชิกสภาผู้แทนราษฎรที่อายุมากที่สุด คือ ชัย ชิดชอบ
สมาชิกสภาผู้แทนราษฎรที่อายุน้อยที่สุด คือ ชินณิชา วงศ์สวัสดิ์ (อายุ 25 ปี 11 เดือน 23 วัน)
ฉายารัฐสภา

| ตำแหน่ง | พ> ศ. 2551 | พ> ศ. 2552 | พ> ศ. 2553 |
| --- | --- | --- | --- |
| ดาวเด่น | เรืองไกร ลีกิจวัฒนะ | ชลน่าน ศรีแก้ว | ชวลิต วิชยสุทธิ์ |
| ดาวดับ | ยงยุทธ ติยะไพรัช | เฉลิม อยู่บำรุง | กลุ่ม 40 ส.ว. |
| ฉายาสภาผู้แทนราษฎร | ค่ายกลนอมินิ | ถ่อย-เถื่อน-ถีบ | หลังยาว ผลาญภาษี |
| ฉายาวุฒิสภา | 2 ก๊กพกมีดสั้น | ตะแกรงก้นรั่ว | อัมพฤกษ์รับจ็อบ |
| ประธานสภาผู้แทนราษฎร | ประธานลูกอุ้ม | ตลกเฒ่าร้อยเล่ห์ | เฒ่าเก๋า-เจ๊ง |
| ประธานวุฒิสภา | ทั่นเปา…เป่าปี่ | ประธานหลักเลื่อน | ประสพสึก |
| ผู้นำฝ่ายค้าน | เทพประทาน  (อภิสิทธิ์ เวชชาชีวะ) | ไม่มีตำแหน่งผู้นำฝ่ายค้าน | ไม่มีตำแหน่งผู้นำฝ่ายค้าน |
| เหตุการณ์แห่งปี | เหตุการณ์นองเลือด 7 ตุลาคม 2551 | การประชุมร่วมกันของรัฐสภา เพื่อหาทางออกกรณีวิกฤตการเมือง | เสื้อแดงบุกสภา |
| คู่กัดแห่งปี |  | จตุพร พรหมพันธุ์   และ   วัชระ เพชรทอง | อภิวันท์ วิริยะชัย   และ   บุญยอด สุขถิ่นไทย |
| วาทะแห่งปี | “ม็อบมีเส้น”  (โกวิท วัฒนะ) | “พ.ต.ท.ทักษิณ ไม่ได้ทำผิดกฎหมาย   แต่ทำในสิ่งที่กฎหมายห้าม”  (เฉลิม อยู่บำรุง) | "พูดเท็จซ้ำแล้วซ้ำเล่า   จนตัวเองเชื่อคำโกหกตัวเอง"  (อภิสิทธิ์ เวชชาชีวะ) |
| คนดีศรีสภา | มณเฑียร บุญตัน | เจริญ คันธวงศ์ | ทิวา เงินยวง |
การสิ้นสุดลงของสภาผู้แทนราษฎร

สภาผู้แทนราษฎรคณะนี้สิ้นสุดลงเมื่อวันที่ 10 พฤษภาคม พ.ศ. 2554 เมื่อนายกรัฐมนตรีได้ทูลเกล้าฯพระราชกฤษฎีกายุบสภา และได้โปรดเกล้าฯลงมาเมื่อวันที่ 9 พฤษภาคม ปีเดียวกัน โดยมีผลตั้งแต่วันที่ 10 พฤษภาคม พ.ศ. 2554 ซึ่งเหตุผลในการยุบสภาครั้งนี้ นายกรัฐมนตรีให้เหตุผลว่า เพื่อเปิดโอกาสให้ประชาชนร่วมตัดสินใจแก้ไขปัญหาของประเทศชาติอีกครั้ง ซึ่งการยุบสภาครั้งนี้ทำไปด้วยความเต็มใจ
เชิงอรรถ

1 2  สิ้นสภาพการเป็น สส. เนื่องจากพรรคเพื่อไทยมีมติให้ออกจากการเป็นสมาชิกพรรค
ดูเพิ่ม

การเลือกตั้งสมาชิกสภาผู้แทนราษฎรในประเทศไทย พ.ศ. 2550
การเลือกตั้งสมาชิกสภาผู้แทนราษฎรกรุงเทพมหานคร พ.ศ. 2550
แหล่งข้อมูลอื่น

สภาผู้แทนราษฎรไทย ชุดที่ 23เก็บถาวร 2010-03-10 ที่ เวย์แบ็กแมชชีน
ศูนย์ข้อมูลการเมืองไทย เก็บถาวร 2010-04-11 ที่ เวย์แบ็กแมชชีน
สมาชิกรัฐสภา เก็บถาวร 2010-09-17 ที่ เวย์แบ็กแมชชีน
| ด ค กสภาผู้แทนราษฎรไทย |
| --- | --- |
 ชั่วคราว  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26
เหตุรถทัวร์ตกสะพานพ่อขุนผาเมือง

เหตุการณ์รถทัวร์ตกสะพานพ่อขุนผาเมือง พ.ศ. 2556 เป็นเหตุการณ์ที่เกิดขึ้นเมื่อวันที่ 26 ธันวาคม พ.ศ. 2556 โดยรถโดยสารประจำทางสมบัติทัวร์ เดินทางจากจังหวัดขอนแก่น ปลายทางจังหวัดเชียงราย ประสบเหตุแหกโค้งตกสะพานพ่อขุนผาเมือง (สะพานห้วยตอง) ในเขตจังหวัดเพชรบูรณ์ ส่งผลให้มีผู้เสียชีวิต 29 ราย และบาดเจ็บสาหัสอีก 4 ราย
ภูมิหลัง

สะพานพ่อขุนผาเมืองหรือสะพานห้วยตอง เป็นสะพานคอนกรีตเสริมเหล็กที่มีตอม่อสูงที่สุดในประเทศไทย ก่อสร้างโดยกรมทางหลวง และเป็นเส้นทางเชื่อมระหว่างภาคเหนือและภาคตะวันออกเฉลียงเหนือของประเทศไทย ตั้งอยู่บนถนนทางหลวงแผ่นดินหมายเลข 12 ช่วงหลักกิโลเมตรที่ 374-375 ในเขตอำเภอหล่มสัก จังหวัดเพชรบูรณ์ มีความยาวรวมถนนเชื่อมคอสะพาน 1,140 เมตร ถูกออกแบบให้มีความโค้งเพื่อข้ามห้วยตอง โดยมีรัศมีความโค้ง 200 เมตร  เนื่องจากบริเวณดังกล่าวเป็นหุบเขาลึกจากรอยต่อของแผ่นเปลือกโลก คือ แผ่นจุลทวีปฉาน-ไทย (Shan-Thai microcontinent) ซึ่งเป็นที่ตั้งของประเทศไทยส่วนใหญ่กับ แผ่นอินโดจีน (Indochina plate) ซึ่งเป็นที่ตั้งของภาคตะวันออกเฉียงเหนือ ทำให้ต้องสร้างตอม่อสะพานที่มีความสูง ซึ่งตอม่อต้นที่สูงที่สุดมีความสูง 50 เมตร เปิดใช้งานเมื่อปี พ.ศ. 2518
สมบัติทัวร์ เป็นบริษัทผู้ให้บริการขนส่งผู้โดยสารสาธารณะระหว่างจังหวัด โดยให้บริการในนามบริษัท เทพสมบัติ จำกัด และเปลี่ยนชื่อทางการค้าเป็น "สมบัติทัวร์" ตั้งแต่ปี พ.ศ. 2521 ซึ่งการให้บริการสำหรับเส้นทางขอนแก่น - เชียงราย (สาย 637) จะเดินทางจากจังหวัดขอนแก่น ผ่านอำเภอชุมแพ อำเภอหล่มสัก จังหวัดพิษณุโลก จังหวัด อุตรดิตถ์ จังหวัดแพร่ จังหวัดพะเยา อำเภอพาน ปลายทางจังหวัดเชียงราย
อุบัติเหตุและการสอบสวน

วันที่ 26 ธันวาคม พ.ศ. 2556  เมื่อเวลา 19.45 น.  รถโดยสารประจำทางสมบัติทัวร์ หมายเลขข้างรถ 637-20 หมายเลขทะเบียน 10-2726 เชียงราย ออกเดินทางจากจังหวัดขอนแก่นมุ่งหน้าจังหวัดเชียงราย ขณะเดินทางบนถนนสายขอนแก่น-หล่มสัก (ทางหลวงแผ่นดินหมายเลข 12) ซึ่งเป็นบริเวณที่ต้องลัดเลาะไปตามภูเขา เวลาราว 23.30 น. รถได้แล่นลงจากเขาด้วยความเร็วสูง เมื่อถึงสะพานพ่อขุนผาเมือง (สะพานห้วยตอง) ซึ่งเป็นทางโค้ง รถเกิดพลิกตะแครง ไถลไปกระแทกเข้ากับเสาไฟส่องสว่าง ก่อนที่จะตกลงไปในเหวเบื้องล่าง ผู้ขับขี่รถที่สวนทางได้พบเหตุการณ์จึงได้โทรแจ้งหน่วยกู้ภัย
รายงานข่าวในช่วงแรกระบุว่ามีผู้เสียชีวิต 30 ราย และอาจมีผู้โดยสารอยู่ในรถกว่า 40 คน เจ้าหน้าที่กู้ภัยต้องทำการโรยตัวลงไปพร้อมอุปกรณ์เพื่อลำเลียงผู้เสียชีวิตและบาดเจ็บขึ้นมาจากก้นเหว เมื่อตรวจสอบพบว่าจำนวนคนในรถมีทั้งสิ้น 33 คน เสียชีวิต 29 ราย (เป็นชาย 20 รายและหญิง 9 ราย) และบาดเจ็บอีก 4 ราย โดยสาเหตุของอุบัติเหตุคาดว่าคนขับหลับในหรือเบรคแตก เนื่องจากที่เกิดเหตุมีรอยห้ามล้อบนถนนเป็นทางยาว และยังมีกลิ่นผ้าเบรกไหม้คละคลุ้งด้วย อย่างไรก็ตามไม่มีรายงานการสอบสวนถึงสาเหตุอย่างเป็นทางการ
ผลสืบเนื่อง

ชัชชาติ สิทธิพันธุ์ รัฐมนตรีว่าการกระทรวงคมนาคม ได้แสดงความเสียใจผ่านทางเพจเฟสบุ๊กของตน และเดินทางไปตรวจสอบที่เกิดเหตุ และเยี่ยมผู้บาดเจ็บจากเหตุการณ์ดังกล่าว อีกทั้งได้เดินทางไปที่จังหวัดขอนแก่นตามคำร้องขอของญาติผู้เสียชีวิต เพื่อรับฟังข้อร้องเรียนไม่ให้เกิดเหตุเช่นนี้อีกและพบกับญาติผู้เสียชีวิต โดยได้เดินทางไปพร้อมอธิบดีกรมการขนส่งทางบก รองอธิบดีกรมทางหลวง และผู้จัดการบริษัท ขนส่ง จำกัด (บขส.)
ญาติผู้เสียชีวิตและเหล่ากาชาดจังหวัดเพชรบูรณ์ ได้จัดกิจกรรมเพื่อทำบุญอุทิศส่วนกุศลให้แก่ผู้เสียชีวิตในบริเวณสถานที่เกิดเหตุ
จากเหตุการณ์นี้ ชัชชาติได้กล่าวว่าต้องมีการปรับปรุงระบบไฟฟ้าแสงสว่าง ป้ายบอกทางให้เห็นอย่างชัดเจน รวมถึงต้องมีการเสริมแบริเออร์ของสะพานห้วยตองให้สูงขึ้น ซึ่งต่อมาได้มีการปรับปรุงเส้นทางตามโครงการปรับปรุงทางหลวงแผ่นดินหมายเลข 12 ด้วยการปรับปรุงกายภาพของถนน ติดตั้งป้ายเตือน เครื่องหมายจราจร และยกแบริเออร์ของสะพานให้สูงขึ้น อย่างไรก็ตามโดยลักษณะของเส้นทางและสะพานที่เป็นทางโค้ง ทำให้สะพานพ่อขุนผาเมืองนี้ ถูกกำหนดเป็น 1 ใน 141 จุดอันตรายทางหลวง เพื่อควบคุมและเฝ้าระวังการเกิดอุบัติเหตุในบริเวณดังกล่าว
อุบัติเหตุอื่นในบริเวณดังกล่าว

3 กันยายน พ.ศ. 2558 รถหกล้อพลิกคว่ำ ช่วงหลักกิโลเมตรที่ 392-393 ห่างจากสะพานพ่อขุนเมือง 10 กิโลเมตร มีผู้เสียชีวิต 3 ราย
15 เมษายน พ.ศ. 2559 รถบัสโดยสารตกไหล่ทาง ช่วงหลักกิโลเมตรที่ 375-376 ไม่มีผู้เสียชีวิต
21 มกราคม พ.ศ. 2561 รถเก๋งเสียหลักพุ่งตกสะพาน เสียชีวิต 1 ราย
13 มกราคม พ.ศ. 2562 รถหกล้อชนประสานงากระบะ มีผู้เสียชีวิต 9 ราย
16 มิถุนายน พ.ศ. 2563 รถกระบะหลุดโค้งตกสะพาน บาดเจ็บ 1 ราย ไม่มีผู้เสียชีวิต
28 พฤษภาคม พ.ศ. 2565 รถบรรทุกเสียหลักพลิกคว่ำบนสะพาน ไม่มีผู้เสียชีวิต
สื่อร่วมสมัย

รายการเรื่องจริงผ่านจอ ได้เผยแพร่เรื่องราวของสะพานพ่อขุนผาเมือง รวมถึงอุบัติเหตุที่เกี่ยวข้องในตอน "สะพานข้ามเหว จ เพชรบูรณ์" ออกอากาศเมื่อวันที่ 5 กรกฎาคม พ.ศ. 2563
อุบัติเหตุอื่นที่คล้ายกัน

รถทัวร์ตกเหวที่ อำเภอวังเหนือ จังหวัดลำปาง พ.ศ. 2556
รถทัวร์โดยสารตกเหวที่ดอยรวก จังหวัดตาก พ.ศ. 2557
ดูเพิ่ม

รายชื่อโศกนาฏกรรมและภัยพิบัติในประเทศไทย
รายชื่ออุบัติเหตุและภัยพิบัติแยกตามจำนวนผู้เสียชีวิตในไทย
หลุยส์ เมานต์แบ็ตเทน เอิร์ลเมานต์แบ็ตเทนที่ 1 แห่งพม่า
พระประวัติ

หลุยส์ เมานต์แบ็ตเทนเป็นบุตรชายของเจ้าชายลูทวิชแห่งบัทเทินแบร์ค ซึ่งเป็นเจ้าชายเยอรมันที่เข้ามารับราชการในอังกฤษและได้เสกสมรสกับเจ้าหญิงวิคโทรีอาแห่งเฮ็สเซินและริมไรน์ พระราชธิดาองค์เล็กในสมเด็จพระราชินีนาถวิกตอเรีย ในปี 1917 พระเจ้าจอร์จที่ห้าได้ถอดฐานันดรเยอรมัน ทำให้ทรงเป็นที่รู้จักกันในนาม ลอร์ด หลุยส์ เมานต์แบ็ตเทน ภายหลังสงครามโลกครั้งที่สองสิ้นสุด เขารับแต่งตั้งเป็นขุนนางแห่งสหราชอาณาจักร
เสียชีวิต

เอิร์ลเมานต์แบ็ตเทนถูกลอบฆ่าโดยกลุ่มกบฎแบ่งแยกดินแดนในไอร์แลนด์เหนือ ในคืนวันที่ 27 สิงหาคม ค.ศ. 1979 โดยนายธอมัส แม็กแมฮอน สมาชิกกลุ่มกบฎได้แอบปีนเข้าไปบนเรือของเอิร์ลเมานต์แบ็ตเทน ซึ่งบนเรือขณะนั้นมีสมาชิกโดยสารอยู่คือเอิร์ลเมานต์แบ็ตเทน, ท่านหญิงบราบันด์ ธิดาคนโต, ลอร์ดบราบันด์ สามีของนาง และบุตรของทั้งสองอีกสองคนชื่อนิโคลัสกับพอล คนร้ายได้ทำการวางระเบิดควบคุมโดยวิทยุน้ำหนักราว 20 กิโลกรัม และเกิดการระเบิดขึ้น เอิร์ลเมานต์แบ็ตเทนร่วงลงไปในน้ำและถูกช่วยไว้ได้โดยชาวประมงใกล้เคียงในลักษณะขาขวาเกือบขาดแต่ก็เสียชีวิตด้วยทนพิษบาดแผลไม่ไหว ลอร์ดและเลดีบราบอร์นได้รับบาดเจ็บสาหัส ในขณะที่นิโคลัส บุตรชายของลอร์ดและเลดีบราบอร์นเสียชีวิตในที่เกิดเหตุ ส่วนบารอเนสม่ายแห่งบราบอร์นถึงแก่อนิจกรรมในวันรุ่งขึ้นจากพิษบาดแผล
ฐานันดร

| --- | --- |
:  1900 - 1917: เจ้าชายหลุยส์แห่งบัทเทินแบร์ค  1917 - 1946: ลอร์ด หลุยส์ เมานต์แบ็ตเทน  1946 - 1947: ไวเคานต์เมานต์แบ็ตเทนแห่งพม่า  1947 - 1979: เอิร์ลเมานต์แบ็ตเทนแห่งพม่า
อาร์มประจำตำแหน่ง:  1900 - 1917: เจ้าชายหลุยส์แห่งบัทเทินแบร์ค  1917 - 1946: ลอร์ด หลุยส์ เมานต์แบ็ตเทน  1946 - 1947: ไวเคานต์เมานต์แบ็ตเทนแห่งพม่า  1947 - 1979: เอิร์ลเมานต์แบ็ตเทนแห่งพม่า
เครื่องราชอิสริยาภรณ์

จอมพลเรือ หลุยส์ เมานต์แบ็ตเทน ได้รับพระราชทานเครื่องราชอิสริยาภรณ์ทั้งสหราชอาณาจักรและต่างประเทศ ดังนี้
เครื่องราชอิสริยาภรณ์ > เครื่องราชอิสริยาภรณ์สหราชอาณาจักร

ค.ศ. 1946 –  เครื่องราชอิสริยาภรณ์การ์เทอร์ ชั้นสูงสุด อัศวินการ์เทอร์ (KG)
ค.ศ. 1955 –  เครื่องราชอิสริยาภรณ์บาธ ชั้นที่ 1 อัศวิน (GCB)
ค.ศ. 1965 –  เครื่องราชอิสริยาภรณ์กิตติคุณ ชั้นที่ 1 สมาชิก (OM) (ฝ่ายทหาร)
ค.ศ. 1937 –  เครื่องราชอิสริยาภรณ์รอยัลวิกตอเรียน ชั้นที่ 1 อัศวินสูงสุด (GCVO)
ค.ศ. 1941 –  เครื่องราชอิสริยาภรณ์การบริการดีเด่น ชั้นสูงสุด (DSO)
ค.ศ. 1940 –  เครื่องราชอิสริยาภรณ์นักบุญจอห์น ชั้นที่ 1 อัศวินความยุติธรรม (KStJ)
ค.ศ. 1918 –  เหรียญสงครามบริติช
ค.ศ. 1918 –  เหรียญชัย
ค.ศ. 1945 –  เหรียญดารา ค.ศ. 1939–1945
ค.ศ. 1945 –  เหรียญดาราแอตแลนติก
ค.ศ. 1945 –  เหรียญดาราแอฟริกา
ค.ศ. 1945 –  เหรียญดาราพม่า
ค.ศ. 1945 –  เหรียญดาราอิตาลี
ค.ศ. 1945 –  เหรียญการป้องกัน
ค.ศ. 1945 –  เหรียญสงคราม ค.ศ. 1939–1945
ค.ศ. ไม่ปรากฏ –  เหรียญการบริการทั่วไปทหารเรือ
ค.ศ. 1911 –  เหรียญบรมราชาภิเษก สมเด็จพระเจ้าจอร์จที่ 5
ค.ศ. 1935 –  เหรียญรัชดาภิเษกเงิน สมเด็จพระเจ้าจอร์จที่ 5
ค.ศ. 1937 –  เหรียญบรมราชาภิเษก สมเด็จพระเจ้าจอร์จที่ 6
ค.ศ. 1952 –  เหรียญบรมราชาภิเษก สมเด็จพระราชินีนาถเอลิซาเบธที่ 2
ค.ศ. 1977 –  เหรียญรัชดาภิเษกเงิน สมเด็จพระราชินีนาถเอลิซาเบธที่ 2
เครื่องราชอิสริยาภรณ์ > เครื่องราชอิสริยาภรณ์ต่างประเทศ

สเปน :
ค.ศ. 1922 –  เครื่องราชอิสริยาภรณ์อิซเบลลาชาวคาทอลิก ชั้นที่ 1 ประถมาภรณ์ (GYC)
อียิปต์ :
ค.ศ. 1922 –  เครื่องราชอิสริยาภรณ์แม่น้ำไนล์ ชั้นที่ 4 จัตุรถาภรณ์
โรมาเนีย :
ค.ศ. 1924 –  เครื่องราชอิสริยาภรณ์มงกุฎโรมาเนีย ชั้นที่ 1 ประถมาภรณ์
ค.ศ. 1937 –  เครื่องราชอิสริยาภรณ์ดาราแห่งโรมาเนีย ชั้นที่ 1 ประถมาภรณ์
กรีซ :
ค.ศ. 1941 –  เครื่องราชอิสริยาภรณ์กางเขนสงคราม
ค.ศ. 1946 –  เครื่องราชอิสริยาภรณ์จอร์จที่ 1 ชั้นที่ 1 ประถมาภรณ์
สหรัฐ :
ค.ศ. 1943 –  ลีเจียนออฟเมอริต ชั้นหัวหน้าผู้บัญชาการ
ค.ศ. 1945 –  เหรียญการบริการที่โดดเด่น
ค.ศ. 1945 –  เหรียญรณรงค์เอเชีย-แปซิฟิก
สาธารณรัฐจีน :
ค.ศ. 1945 –  เครื่องอิสริยาภรณ์เมฆและธวัช ชั้นที่ 1 ประถมาภรณ์
ไทย :
ค.ศ. 1946 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
เนปาล :
ค.ศ. 1946 –  เครื่องราชอิสริยาภรณ์ดาราแห่งเนปาล ชั้นที่ 1 ประถมาภรณ์
ค.ศ. 1975 –  เหรียญบรมราชาภิเษก สมเด็จพระราชาธิบดีพิเรนทระ
ฝรั่งเศส :
ค.ศ. 1946 –  เครื่องอิสริยาภรณ์เลฌียงดอเนอร์ ชั้นที่ 1 กร็อง-ครัว
ค.ศ. 1946 –  เครื่องอิสริยาภรณ์กางเขนสงคราม ค.ศ. 1939–1945
อินเดีย :
ค.ศ. 1947 –  เครื่องราชอิสริยาภรณ์ดาราแห่งอินเดีย ชั้นที่ 1 ประถมาภรณ์ (GCSI)
ค.ศ. 1947 –  เครื่องราชอิสริยาภรณ์แห่งจักรวรรดิอินเดีย ชั้นที่ 1 ประถมาภรณ์ (GCIE)
อินเดีย :
ค.ศ. 1948 –  เหรียญเอกราชอินเดีย
เนเธอร์แลนด์ :
ค.ศ. 1948 –  เครื่องราชอิสริยาภรณ์สิงโตเนเธอร์แลนด์ ชั้นที่ 1 ประถมาภรณ์
โปรตุเกส :
ค.ศ. 1951 —  เครื่องอิสริยาภรณ์ทหารแห่งอาวิซ ชั้นที่ 1 ประถมาภรณ์ (GCA)
สวีเดน :
ค.ศ. 1952 –  เครื่องราชอิสริยาภรณ์เซราฟีม ชั้นสูงสุด (ฝ่ายทหาร) (RSerafO)
พม่า :
ค.ศ. 1956 –  เครื่องอิสริยาภรณ์สิริสุธรรมะ ชั้นที่ 1 อรรคมหาสิริสุธรรมะ (ฝ่ายทหาร)
เดนมาร์ก :
ค.ศ. 1962 –  เครื่องราชอิสริยาภรณ์แดนเนอโบร ชั้นที่ 1 ประถมาภรณ์
เอธิโอเปีย :
ค.ศ. 1965 –  เครื่องราชอิสริยาภรณ์ตราโซโลมอน ชั้นที่ 1 ประถมาภรณ์ (S.K)
มัลดีฟส์ :
ค.ศ. 1972 –  เครื่องอิสริยาภรณ์อิซซุดดิน ชั้นสูงสุด
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ Louis Mountbatten, 1st Earl Mountbatten of Burma
mountbattenofburma.com - Tribute & Memorial web-site to Louis, 1st Earl Mountbatten of Burma เก็บถาวร 2017-04-30 ที่ เวย์แบ็กแมชชีน
ลอร์ดเมานต์แบ็ตเทน กับ เอ็ดวินา ภริยา
อุบัติรักข้ามขอบฟ้า (ละครโทรทัศน์ พ.ศ. 2551)

| อุบัติรักข้ามขอบฟ้า |
| --- | --- |
บทละครโทรทัศน์: พิง ลำพระเพลิง
กำกับโดย: พิง ลำพระเพลิง
แสดงนำ: พิชญะ นิธิไพศาลกุล พิรัชต์ นิธิไพศาลกุล ภัทรศยา เครือสุวรรณศิริ จรินทร์พร จุนเกียรติ
ผู้ประพันธ์ดนตรีแก่นเรื่อง: พิชญะ นิธิไพศาลกุล พิรัชต์ นิธิไพศาลกุล
ประเทศแหล่งกำเนิด: ไทย
จำนวนตอน: 13
ออกอากาศ
สถานีโทรทัศน์: โมเดิร์นไนน์ทีวี
ออกอากาศ: 9 สิงหาคม 2551 (2551-08-09) – 2 พฤศจิกายน 2551 (2551-11-02)
ละครที่เกี่ยวข้อง
  อุบัติรักข้ามขอบฟ้า 2  อุบัติรักข้ามขอบฟ้า (ละครโทรทัศน์ พ.ศ. 2562) 
อุบัติรักข้ามขอบฟ้า เป็นละครโทรทัศน์ปี 2551 จากการกำกับและเขียนบทของพิง ลำพระเพลิง ออกอากาศครั้งแรกในปี 2551 นำแสดงโดยพิชญะ นิธิไพศาลกุล, พิรัชต์ นิธิไพศาลกุล, จรินทร์พร จุนเกียรติ และภัทรศยา เครือสุวรรณศิริ มีภาคต่อคืออุบัติรักข้ามขอบฟ้า 2 ในปี 2552 ต่อมามีการนำมาสร้างใหม่ในปี 2562 ในชื่อเดียวกันแต่ได้มีการปรับเปลี่ยนเนื้อหาบางส่วน
เรื่องย่อ

อุบัติรักข้ามขอบฟ้า บอกเล่าเรื่องราวของ กอล์ฟ ชายหนุ่มที่มาจากครอบครัวที่ร่ำรวย แต่เขาเลือกที่จะปฏิเสธการพึ่งพาเงินของแม่ และดิ้นรนสร้างเนื้อสร้างตัวด้วยตัวเองด้วยการขายของในตลาดนัดสวนจตุจักร เขามีความฝันที่อยากจะเป็นนักร้องเพราะเขาเชื่อว่าเป็นหนทางที่จะช่วยเหลือธรรมชาติ เหมือนกับที่พ่อผู้ล่วงลับของเขาเคยทำมาก่อนที่จะจมน้ำทะเล แม้ว่าเขาจะเผชิญอุปสรรคมากมาย แต่เขาก็ไม่ยอมแพ้ กอล์ฟอาศัยอยู่ในอพาร์ตเมนต์เพียงลำพัง และมักจะค้างค่าเช่าอยู่บ่อยครั้ง โชคดีที่กอล์ฟมีเพื่อนคือ เปิ้ล ซึ่งเป็นเจ้าของอพาร์ตเมนต์ที่เขาอาศัยอยู่ เปิ้ลเป็นคนปากจัดชอบแซวและทะเลาะกับกอล์ฟอยู่บ่อย ๆ แต่เธอก็ไม่ได้ใจร้าย และกอล์ฟก็รู้สึกตกหลุมรักเธอ
ไมค์ชายหนุ่มผู้ใช้ชีวิตในญี่ปุ่นมาตลอดชีวิตหลังจากที่พ่อของเขาเสียชีวิต เขาตัดสินใจเดินทางตามหาแม่ชาวไทยที่หายไปนาน
นักแสดง

| นักแสดง | แสดงเป็น |
| --- | --- |
พิชญะ นิธิไพศาลกุล: กอล์ฟ
พิรัชต์ นิธิไพศาลกุล: ไมค์
จรินทร์พร จุนเกียรติ: เปิ้ล
ภัทรศยา เครือสุวรรณศิริ: แพท
อรอนงค์ ปัญญาวงศ์: อร (แม่กอล์ฟและไมค์)
ดูเพิ่ม

อุบัติรักข้ามขอบฟ้า (ละครโทรทัศน์ พ.ศ. 2562)
เป็นต่อ

| เป็นต่อ |
| --- | --- |
ประเภท: ซิตคอม
สร้างโดย: เดอะ วัน เอ็นเตอร์ไพรส์ และ เอ็กแซ็กท์-ซีเนริโอ
กำกับโดย: จิรศักดิ์ โย้จิ้ว เสกสรรค์ สิงอุไร
แสดงนำ: (ดูในบทความ)
ดนตรีแก่นเรื่องเปิด: (ดูในบทความ)
ประเทศแหล่งกำเนิด:  ไทย
ภาษาต้นฉบับ: ไทย
จำนวนฤดูกาล: 8 (ออกอากาศช่อง 3)   6 (ออกอากาศช่องวัน)
การผลิต
ผู้อำนวยการสร้าง: ถกลเกียรติ วีรวรรณ
ความยาวตอน: ประมาณ 60 นาที
ออกอากาศ
เครือข่าย: ช่อง 3   (7 ตุลาคม พ.ศ. 2547 — 9 กุมภาพันธ์ พ.ศ. 2555)  ช่องวัน 31   (20 ธันวาคม พ.ศ. 2555 — ปัจจุบัน)  แอปพลิเคชัน iQIYI  
เรต: น 18+ (2550-2555, 2557-2559) น 13+ (2557, 2561-2567​)​ ท ทุกวัย (2559-2560, 2567-ปัจจุบัน)
การแสดงที่เกี่ยวข้อง
เป็นต่อ Uncensored Pool Party พี่ไม่ลืม เป็นต่อ Uncensored สำมะเล เพลย์บอย
เป็นต่อ เป็นละครโทรทัศน์ประเภทซิตคอม ผลิตโดย เดอะ วัน เอ็นเตอร์ไพรส์ และ เอ็กแซ็กท์-ซีเนริโอ อำนวยการ ถกลเกียรติ วีรวรรณ
ออกอากาศครั้งแรกทางสถานีวิทยุโทรทัศน์ไทยทีวีสีช่อง 3 เริ่มออกอากาศวันที่ 7 ตุลาคม พ.ศ. 2547 ออกอากาศตอนสุดท้ายทางช่อง 3 เมื่อวันที่ 9 กุมภาพันธ์ พ.ศ. 2555 โดยมีซิตคอมเรื่องใหม่ชื่อ "เป็นข่าว" มาออกอากาศต่อ แต่หลังจากที่จีเอ็มเอ็ม แกรมมี่ออกกล่องสัญญาณดาวเทียม "จีเอ็มเอ็มแซต" มาขายในช่วงฟุตบอลยูโร มีข่าวออกมาว่าซิตคอมเป็นต่อจะกลับมาฉายอีกครั้งโดยมีเนื้อเรื่องต่อจากตอนเดิมในชื่อเรื่อง "เป็นต่อ ขั้นเทพ" เริ่มตั้งแต่วันที่ 20 ธันวาคม พ.ศ. 2555 ทางช่องจีเอ็มเอ็มวัน และออกอากาศต่อเนื่องมาจนถึงช่องวัน 31 ในปัจจุบัน
การผลิต > ผู้กำกับการแสดง

จิรศักดิ์ โย้จิ้ว , เสกสรรค์ สิงอุไร , ศุภศิษฏ์ เนติจรัสโรจน์
การผลิต > ทีมสร้างสรรค์

ถกลเกียรติ วีรวรรณ , จิรศักดิ์ โยจิ้ว , ศุภกร เหรียญสุวรรณ , พฤกษ์ เอมะรุจิ , กิตติ เชี่ยววงศ์กุล
การผลิต > ทีมเขียนบท

เป็นต่อ (พ.ศ. 2547 - 2555) (2004-2012)
ตอนที่ 1 - 45 ศุภกร เหรียญสุวรรณ, กิตติ เชี่ยววงศ์กุล, ณัฐพันธุ์ ศิริธนากิจ, ตวิษ แสนโภศิก, ไพรัช ทะโทน
ตอนที่ 46 - 77 ศุภกร เหรียญสุวรรณ, กิตติ เชี่ยววงศ์กุล, ณัฐพันธุ์ ศิริธนากิจ, ตวิษ แสนโภศิก, พฤกษ์ เอมะรุจี, อรรถพล ปานดี
ตอนที่ 78 - 117 ตวิษ แสนโภศิก, พฤกษ์ เอมะรุจี, อรรถพล ปานดี
ตอนที่ 118 - 182 ตวิษ แสนโภศิก, พฤกษ์ เอมะรุจี, อรรถพล ปานดี,  ยศกุล มูลสาร
ตอนที่ 182 - 376 ตวิษ แสนโภศิก, ยศกุล มูลสาร, อรรถพล ปานดี, กิตติ เชี่ยววงศ์กุล, คณวัฒน์ พินิจ
เป็นต่อ ขั้นเทพ (พ.ศ. 2555 - 2556) (2012-2013)
ตอนที่ 1 - 26 ตวิษ แสนโภศิก, ยศกุล มูลสาร, อรรถพล ปานดี, กิตติ เชี่ยววงศ์กุล, คณวัฒน์ พินิจ
เป็นต่อ New Season (พ.ศ. 2557 - 2559) (2014-2016)
ตอนที่ 1 - 105 กิตติ เชี่ยววงศ์กุล, ตวิษ แสนโภศิก, อรรถพล ปานดี, ยศกุล มูลสาร, กฤติชัย มณีแก้ว
เป็นต่อ 2017 (พ.ศ. 2560)
ตอนที่ 1 - 47 กิตติ เชี่ยววงศ์กุล, ตวิษ แสนโภศิก, อรรถพล ปานดี, ยศกุล มูลสาร, กฤติชัย มณีแก้ว
เป็นต่อ 2018 (พ.ศ. 2561)
ตอนที่ 1 - 49 กิตติ เชี่ยววงศ์กุล, ตวิษ แสนโภศิก, อรรถพล ปานดี, ยศกุล มูลสาร, กฤติชัย มณีแก้ว
เป็นต่อ 2019 (พ.ศ. 2562 − 2563)
ตอนที่ 1 - 46  กิตติ เชี่ยววงศ์กุล, ตวิษ แสนโภศิก, อรรถพล ปานดี, ยศกุล มูลสาร, กฤติชัย มณีแก้ว
เป็นต่อ 2020 (พ.ศ. 2563)
ตอนที่ 1 - 26  กิตติ เชี่ยววงศ์กุล, ตวิษ แสนโภศิก, อรรถพล ปานดี, ยศกุล มูลสาร, กฤติชัย มณีแก้ว
รายชื่อตอน

รายชื่อตอนในเป็นต่อ
รายชื่อตอนในเป็นต่อ (ช่องวัน)
สิ่งสืบเนื่อง

สืบเนื่องจากความโด่งดังของซิตคอมเรื่อง เป็นต่อ ทำให้ใน พ.ศ. 2553 ธัญญา โพธิ์วิจิตร หรือ เป็ด เชิญยิ้ม ตลกชื่อดังได้สร้างภาพยนตร์เรื่อง ผู้ชายลั้ลลา ขึ้นโดยดึง ชาคริต แย้มนาม, กิตติ เชี่ยววงศ์กุล และ เจี๊ยบ เชิญยิ้ม ซึ่งรับบทเป็น เป็นต่อ, วอก และพี่ยมให้มานำแสดง นับเป็นครั้งแรกและครั้งเดียวที่ทั้งสามหนุ่มจากเป็นต่อมาแสดงภาพยนตร์ร่วมกัน
รางวัลที่ได้รับ

รางวัล LINE TV AWARDS 2020
TOP SEARCHED CONTENT OF THE YEAR คอนเทนต์ที่ผู้ชมค้นหาสูงสุดในปี 2019
รางวัล Asian Television Awards 2007
สาขา Best Comedy Programme
รางวัลโทรทัศน์ทองคำ 2548
สาขา บทโทรทัศน์ยอดเยี่ยม
รางวัล Hamburger Awards ครั้งที่ 5
สาขา ละครประเภทซิตคอมยอดเยี่ยม
รางวัลนาฏราช ครั้งที่ 1 พ.ศ. 2553
สาขา ทีมนักแสดงยอดเยี่ยม
รางวัลสยามดาราสตาร์อวอร์ด 2010
สาขา นักแสดงสมทบยอดเยี่ยม (เจี๊ยบ เชิญยิ้ม)
เข้าชิงรางวัลสาขาทีมนักแสดงยอดเยื่ยม Bangaward 2012
รางวัลนาฏราช ครั้งที่ 3 พ.ศ. 2555
รางวัลละครชุดยอดเยี่ยม
รางวัลทีมนักแสดงยอดเยี่ยม
รางวัลนาฏราช ครั้งที่ 7 พ.ศ. 2559
เข้าชิงรางวัลละครชุดยอดเยี่ยม
เพลงประกอบซิตคอม > ไตเติลเริ่มเรื่อง

เป็นต่อ ศิลปิน วิเชียร ตันติพิมลพันธ์ เป็นต่อ ตอนที่ 1 - 376, เป็นต่อ ขั้นเทพ ตอนที่ 1 - 26
เป็นต่อ ศิลปิน สุพล พัวศิริรักษ์ เป็นต่อ New Season ตอนที่ 1 - 105, เป็นต่อ 2017 ตอนที่ 1 - 47, เป็นต่อ 2018  ตอนที่ 1 - ปัจจุบัน
เป็นต่อ ศิลปิน จิรายุทธ ผโลประการ เป็นต่อ Uncensored Pool Party พี่ไม่ลืม ตอนที่ 0 - 8
เพลงประกอบซิตคอม > ไตเติลจบเรื่อง

เป็นต่อ ศิลปิน วิเชียร ตันติพิมลพันธ์ ตอนที่: 1 - 65, เป็นต่อ ขั้นเทพ ตอนที่ 1 - 26
I Need Somebody ศิลปิน สุกฤษฎิ์ วิเศษแก้ว ตอนที่ 66 - 125
หน้าตาดีแต่ไม่มีแฟน ศิลปิน อาณัตพล ศิริชุมแสง ตอนที่ 126 - 153, 155
ฉันยังห่าง ศิลปิน พลพล พลกองเส็ง ตอนที่ 154, 156 - 161
จังหวะหัวใจ ศิลปิน สุกฤษฎิ์ วิเศษแก้ว ตอนที่ 162 - 193
รักแท้มีอยู่จริง ศิลปิน สุกฤษฎิ์ วิเศษแก้ว ตอนที่ 194 - 195
คำว่ารัก ศิลปิน สุกฤษฎิ์ วิเศษแก้ว และ สุธาสินี พุทธินันทน์ ตอนที่ 196 - 203
คนที่ใช่ ศิลปิน ปฏิภาณ ปฐวีกานต์ ตอนที่ 204 - 212
Wait a Minute ศิลปิน สุกฤษฎิ์ วิเศษแก้ว ตอนที่ 213 - 224
7 วันที่ฉันเหงา ศิลปิน สุกฤษฎิ์ วิเศษแก้ว ตอนที่ 225 - 242
สะกดใจ ศิลปิน พรรณวรท ด้วยเศียรเกล้า ตอนที่ 243 - 269
It's Alright ศิลปิน สุกฤษฎิ์ วิเศษแก้ว ตอนที่ 270 - 294, 296 - 298
รวมเป็นไทย ศิลปิน เสกสรร สุขพิมาย ตอนที่ 295
First Kiss ศิลปิน พล นพวิชัย ตอนที่ 299 - 314
กลัวที่ไหน ศิลปิน สุกฤษฎิ์ วิเศษแก้ว ตอนที่ 315 - 332
Look Like Love ศิลปิน สุกฤษฎิ์ วิเศษแก้ว ตอนที่ 333 - 346
Free Man (แฟนไม่มี) ศิลปิน สุกฤษฎิ์ วิเศษแก้ว ตอนที่ 347 - 375
รักหนึ่งคำ จดจำตลอดไป ศิลปิน เรืองฤทธิ์ ศิริพานิช ตอนที่ 376
ยังว่าง ศิลปิน สุกฤษฎิ์ วิเศษแก้ว เป็นต่อ New Season ตอนที่ 1 - 18
ผมเป็นของคุณไปแล้ว ศิลปิน สุกฤษฎิ์ วิเศษแก้ว เป็นต่อ New Season ตอนที่ 19 - 105, เป็นต่อ 2017 ตอนที่ 1 - เป็นต่อ 2022 ตอนที่ 1
เป็นต่อ ศิลปิน สุพล พัวศิริรักษ์ เป็นต่อ 2022 ตอนที่ 2 - ปัจจุบัน
สถานีขนส่งผู้โดยสารกรุงเทพ (หมอชิต)

"หมอชิต" เปลี่ยนทางมาที่นี่ สำหรับสถานีรถไฟฟ้าบีทีเอส ดูที่ สถานีหมอชิต
สถานีขนส่งผู้โดยสารกรุงเทพ (หมอชิต) หรือ สถานีขนส่งหมอชิตเก่า ในอดีตเป็นสถานีขนส่งที่ใช้รับส่งผู้โดยสารจากภาคเหนือ ภาคตะวันออกเฉียงเหนือและภาคกลาง และสำนักงานใหญ่ของบริษัท ขนส่ง จำกัด บนเนื้อที่ของกรมธนารักษ์จำนวน 63 ไร่ เปิดทำการเมื่อวันที่ 1 มกราคม พ.ศ. 2503 แต่ปัจจุบันได้ปิดทำการและมีการก่อสร้างใหม่เป็นศูนย์ซ่อมบำรุงและศูนย์ควบคุมระบบรถไฟฟ้าของโครงการรถไฟฟ้าบีทีเอส และเป็นที่ตั้งของสำนักงานใหญ่ของบริษัท ระบบขนส่งมวลชนกรุงเทพ จำกัด (มหาชน)